stanford-oval/wikipedia huggingface dataset:
קרחון קרול (מפרץ גליישר)

ערך זה עוסק בקרחון במדינת אלסקה שבארצות הברית, בשטח הפארק הלאומי גליישר ביי. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אלסקה 
 קואורדינטות:  59°05′03″N 136°38′42″W﻿ / ﻿59.0842°N 136.645°W﻿ / 59.0842; -136.645
  (למפת אלסקה מוגדלת) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורקרחון קרול(למפת אלסקה רגילה) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורקרחון קרול(למפת קולומביה הבריטית רגילה) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפ. מע יוקון אלסקה האוקיינוס השקט קרחון קרול(למפת קולומביה הבריטית מוגדלת) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפון-מערביות יוקון אלסקה האוקיינוס השקט קרחון קרול
 
קרחון קרול (באנגלית: Carroll Glacier) הוא קרחון הממוקם בשטח הפארק הלאומי גליישר ביי, במדינת אלסקה שבארצות הברית.
מוצאו של הקרחון בסמוך לגבול ארצות הברית - קנדה. הקרחון זורם לכיוון דרום-מזרח, עד שפכו אל מפרצון קווינס (Queens Inlet).
אורכו של הקרחון 24 קילומטרים.
היסטוריה > מקור השם

שמו של הקרחון ניתן לו בשנת 1892 על ידי רייד (Reid), עובד הסקר הגאולוגי של ארצות הברית.
הקרחון נקרא על שמו של רב החובל ג'יימס קרול (James Carroll), רב החובל של הספינה קווין (S.S. Queen), אשר באותה שנה היה הראשון שהגיע בהפלגה לחלקו העליון של מפרץ גליישר.
ועדת הגבולות הבינלאומית בשנת 1898 קראה לקרחון בשם "קרחון וודס" (Woods Glacier).
לקריאה נוספת

• Smith, Norman. (1990), , Geological Society of America Bulletin - GEOL SOC AMER BULL. 102. 1393-1403. 10.1130/0016-7606(1990)102<1393:TEOGSO>2.3.CO;2
הערות שוליים

1 2 3 4 5 6 7 8  מידע גאוגרפי והיסטורי
| אתרים בפארק הלאומי גליישר ביי |
| --- | --- | --- |
| רכסי הרים | אלסק • פיירווד'ר |  |
| הרים | אבי • ברתה • ליטויה • סולסברי • סנטינל • פיירווד'ר • קרילון |  |
| לשונות יבשה | פיירווד'ר |  |
| מפרצים | גליישר |  |
| קרחונים | ג'ונס הופקינס • ליטויה • קלארק • קרול |  |
| תצורות נוף הקשורות לקרחונים וגאומורפולוגיה קרחונית במדינת אלסקה שבארצות הברית |
| --- | --- | --- |
| קרחונים | אמהרסט • בייקון • ביירון • ג'ונס הופקינס • ליטויה • לקונט • מטנוסקה • נאבסנה • קלארק • קלוטלן • קרסנט • קרול • סומרו • שלף |  |
| כיפות קרח | סטיקיין |  |
| פיורדים | קולג' |  |
האצטדיון העירוני לוד

| --- | --- |

 שמות קודמים:  האצטדיון העירוני לוד
 כתובת:  רחוב קריית הספורט
 מיקום:  ישראל לוד, ישראל
 קואורדינטות:  31°56′21″N 34°53′35″E﻿ / ﻿31.93925°N 34.893166666667°E﻿ / 31.93925; 34.893166666667
 אבן יסוד:  1984
 תקופת הפעילות:  1984–הווה (כ־40 שנה)
 שופץ:  2015
 בעלים:  עיריית לוד
 משטח:  דשא
 קבוצות:  הפועל בני לוד (בעבר)  הפועל לוד
 מושבים:  3,000
 ממדי משטח:  95x70
  מפת מיקום  מפה מפורטת   (למפת גוש דן מוגדלת) האצטדיון העירוני לוד(למפת גוש דן רגילה) האצטדיון העירוני לוד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום האצטדיון העירוני לוד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום האצטדיון העירוני לוד  he האצטדיון העירוני לודhe האצטדיון העירוני לודמפת  __ לוד (in English: Ludd) [‌השפלה וסביבותיה‌]מצפון וממערב: __ מועצה אזורית שדות דן (in English: Sdot Dan Regional Council) ממזרח: __ מועצה אזורית חבל מודיעין (in English: Hevel Modi'in Regional Council) מדרום: __ רמלה (in English: Ramla) tabBackground:;tabBorder:#aaa;defaultTab:0;
 
אצטדיון טוטו לוד אשר נקרא מ-2024 אצטדיון בני רגב, הוא אצטדיון כדורגל השוכן בעיר לוד ומשמש את קבוצות הכדורגל הפועל לוד מליגה א' דרום. בעבר, שימש אף את קבוצת הכדורגל הפועל בני לוד, שהתפרקה.
היסטוריה

האצטדיון הוקם ב-1984.
בקיץ 2015 אירח האצטדיון ארבעה משחקים באליפות אירופה בכדורגל נשים עד גיל 19 שנערכה בישראל, שלושה משחקים השלב בבתים ומשחק אחד בחצי הגמר.
כחלק מההכנות לטורניר זה שופץ המגרש והוחלפו בו המושבים, נסללה חניה חדשה וכן הותקנו עמודי תאורה על מנת שיוכל האצטדיון לארח משחקים גם בשעות הערב. בסמיכות לאצטדיון מצויים שני מגרשי אימונים וכן מגרש למשחקים הכולל טריבונה ל-400 צופים, ובדרומו בנוי מבנה דו קומתי ובו חדרי הלבשה, חדר שופטים, מחסנים ומספר משרדים. מדרום למגרשי האימונים אף קיימת קריית ספורט הכוללת בריכת שחייה ציבורית ומגרשי טניס.
בעונת 2019/20 שיחקה בו באופן זמני גם מ.ס. כפר קאסם.
בסוף חודש אוגוסט 2021 אושר בוועדת השמות העירונית שהאצטדיון יקרא על שם בני רגב, לשעבר ראש עיריית לוד. בפועל שינוי השם בוצע רק באפריל 2024.
הערות שוליים

↑  יונתן גינזבורג, ‏לוד פותחת עונה בליגה א' ורוצה לאחד את העיר, באתר ONE‏, 1 בספטמבר 2021
↑  יונתן גינזבורג, ‏טקס הסרת הלוט: אצטדיון לוד מעתה ע"ש בני רגב, באתר ONE‏, 11 באפריל 2024
ערך זה הוא קצרמרבנושא כדורגל ישראלי ובנושא אצטדיונים ומתקני ספורט. אתם מוזמנים לתרום לוויקיפדיה ו.
טנהא

טַנְהַא בשפת הפאלי היא תשוקה או צמא נפשי.
כאשר מדברים בבודהיזם על תשוקה, מתכוונים לניסיון למצוא סיפוק בדברים חולפים.
גאוטמה בודהה בארבע האמיתות האצילות לימד כי:
האמת הראשונה (דוקהה) היא בדבר קיומו של הסבל.
האמת השנייה היא בדבר מקורו של הסבל (סמודייה): יש גורם לסבל הזה, והוא המשיכה או התשוקה, הטנהא ששורשה בבורות וחוסר הבנה.
האמת השלישית היא בדבר סילוקו של הסבל.
האמת הרביעית היא בדבר הדרך לשחרור מסבל.
הטנהא עליה דיבר בודהה היא הצורך למצוא סיפוק בדברים חסרי ממשות אמיתית ולכן גם כאשר האדם משיג דברים אלו הוא אינו מגיע לסיפוק אמיתי ארוך טווח ולכן הוא אינו מרגיש שלמות והוא סובל.
התשוקה השלילית ביותר היא זו ההופכת לרכושנות, הרצון להיות בעלים של חפצים  אינו בריא לדעתו של הבודהה.
סילוק הצורך הנפשי הזה היא מטרתו של הבודהיזם, ומי שיצליח להתגבר על הטנהא יוכל להגיע אל האושר.
הדרך המובילה לסיומו של הסבל ידועה כ"הדרך המתומנת הנאצלת" וכוללת הבנה נכונה, חשיבה נכונה, דיבור נכון, עשייה נכונה, סגנון חיים נכון, מאמץ נכון, מודעות נכונה והתבוננות נכונה.
ישנה גם השתוקקות חיובית, זו ההשתוקקות להארה והיא נקראת "צ'אנדה" אם כי גם התשוקה לידע צריכה להיות מבוקרת.
להבדיל מפילוסופיות אחרות, הבודהיזם לא דורש מהאדם לסגף עצמו או להימנע מעונג, ולכן גם השואפים להארה יכולים להינשא, לגדל ילדים ולעבוד. מותר להם לרצות עונג פיזי, לחגוג וליהנות מחייהם.
אחת התשוקות ההרסניות ביותר לדעתו של בודהה היא התשוקה להיות צודק תמיד.
הקרב על נצרת

מסלול לחימתן של הדיוויזיות ה-4 וה-5 ב-19 עד 21 בספטמבר 1918
הקרב על נצרת הוא קרב שהתחולל ב-20 וב-21 בספטמבר 1918, באזור נצרת, בין הכוחות הבריטיים לכוחות הטורקיים, שהסתייעו בגרמנים. הוא נועד לכבוש את העיר נצרת, לבלום את בריחת הכוחות הטורקיים/גרמניים מהעיר, ולשבות את מפקדם, גנרל אוטו לימן פון זאנדרס. הקרב היה חלק מהמערכה על מגידו שהיוותה שלב אחרון ומכריע במערכה על סיני וארץ ישראל במלחמת העולם הראשונה. ביומו הראשון של הקרב נכשלו הכוחות הבריטים להשיג את מלוא מטרותיהם והעיר נכבשה רק למחרת.
רקע היסטורי

בדצמבר 1917 הצליחו הבריטים לכבוש את ירושלים, לחצות את הירקון וליצב קו הגנה לרוחב הארץ (נקרא קו שתי העוג'ות). במהלך 9 החודשים הבאים עסקו הבריטים בארגון מחודש של כוחותיהם, תכנון המשך הקרבות ושיפור עמדותיהם.
ב-19 בספטמבר 1918 החלו כוחותיו של אדמונד אלנבי את המערכה על מגידו במהלכה פרצו כוחות חיל רגלים בריטים את קו העמדות במישור החוף ומייד אחריהם התקדמו 3 דיוויזיות רכובים צפונה תוך שהן הודפות כוחות טורקים שחסמו את דרכן. באזור חדרה החלו הדיוויזיות הרכובות לנוע לכוון צפון מזרח במטרה להגיע לעמק יזרעאל ולבית שאן כדי לחסום את הכוחות הטורקים הנסוגים.
כחלק מהמאמץ לחסום את הכוחות הטורקים הנסוגים הצטוותה הבריגדה הרכובה ה-13 לכבוש את נצרת, להכניע את הפיקוד הגרמני ששהה שם ולחסום את הדרך מנצרת צפונה לטבריה.
הכוחות הפועלים > הצבא הבריטי

הבריגדה הרכובה ה-13 (מהדיביזייה הרכובה ה-5 של קורפוס המדבר הרכוב) בפיקודו של בריגדיר גנרל פיליפ ג'יימס וונדלאור קלי (אנ') מנתה כ-1200 לוחמים וכללה את:
הרגימנט ה-4 הרכוב ההודי - רכבי הודסון (אנ')
רגימנט הרמחים ה-19 ההודי (רמחי המלך ג'ורג') (אנ')
רגימנט "פרשי גלוסטר" המלכותי הבריטי (אנ')
ארטילריה נגררת
יחידת מכונות ירייה על כלי רכב.
הכוחות הפועלים > הצבא הטורקי/גרמני

יחידות משמר של הצבא הטורקי
חיילי מפקדתו של סאנדרס שהתמקמה במלון "קאזה נובה"
הדרך לנצרת

הרכיבה של הבריגדה ה-13 (יחד עם הדיוויזיה הרכובה ה-5) מאזור כרכור לנצרת נערכה בלילה שבין 19 ו-20 בספטמבר 1918. לאורך הדרך ערכה הבריגדה מספר קרבות ונאלצה להשאיר מאחור כוחות כדי להילחם, להחזיק את המקום ולטפל בשבויים:
הבריגדה החלה לחצות את הרי מנשה ב-01:00 בהשאירה במקום 2 סקוודרונים (פלוגות) לחסימת כוחות טורקים מכוון חיפה
הבריגדה עברה דרך ג'ערה והגיעה ב02:30 לאבו שושה שם נאספו הכוחות וב-03:00 החלו לנוע צפונה.
בדרכה חצתה הבריגדה את מסילת רכבת העמק (ליד כפר ברוך) שם הרסו כ-100 מטר מהמסילה כדי למנוע הגעת תגבורות מחיפה.
ב-03:30 הגיעה הבריגדה לכפר אל-מוג'יידיל (היא מגדל העמק) שם הכניעה כוחות משמר טורקים ושבתה כ-200 מהם דבר שאילץ את מפקד הבריגדה להשאיר כוחות מאחור.
בכפר יפיע שבמבואות נצרת נערך עימות נוסף עם כוחות טורקים וגם שם הושארו יחידות בריטיות.
מהלך הקרב

בסופו של המסע נשאר מפקד הבריגדה ה-13 רק עם כ-300 לוחמים מרגימנט "פרשי גלוסטר" וב-05:30 הכח הסתער בדהרה לרחוב הראשי של נצרת. יעדו הראשון היה המלון הטמפלרי "גרמניה" שם הניחו (בגלל מודיעין לקוי) שנמצאת מפקדתו של אוטו לימן פון זאנדרס. במקום, ששימש למגורי חיילים גרמנים, נתפס מספר רב של שבויים ונאספו מסמכים רבים. הכח המשיך לסרוק את הבתים בסביבת המלון בחיפוש אחר המפקדה הראשית. שבוי שנתפס הטעה את הבריטים ומסר להם מידע שגוי שסאנדרס כבר עזב את נצרת כך שלא ניסו לחפש אותו.
סאנדרס הגרמני, שישן במפקדתו במלון "קאזה נובה", התעורר מקולות הקרב, נבהל, וברח מהמקום כשרק כותנתו לגופו. לכשהבין שהיקף הכוחות הבריטים מצומצם חזר למפקדתו, התלבש, נתן הנחיות התגוננות לאנשיו ויצא צפונה לטבריה. אנשי המפקדה וחיל המשמר החלו לירות על הפרשים הבריטים ברחובות מתוך הקומות הגבוהות של הבניינים ועל אף שהכוחות הבריטים תוגברו על ידי כ-100 לוחמים מהכוחות שנשארו מאחור הם לא הצליחו להתקדם. בקשתו של מפקד הבריגדה קלי ממפקדת הדיוויזיה לקבל עזרה מפרשי הבריגדה ה-14 ששהו באזור עפולה נענתה בשלילה מאחר שסוסיהם היו תשושים מכדי לטפס לראש הרי נצרת. בצהרי היום החליטה המפקדה להסיג את כוחות הבריגדה מנצרת ואלו ירדו לכוון עפולה.
למחרת, ב-21 בספטמבר, חזרה הבריגדה לנצרת וכבשה אותה ללא התנגדות לאחר שהכוחות הטורקים והגרמנים נסוגו צפונה לטבריה.
תוצאות הקרב

הפיקוד הבריטי ראה במערכה על נצרת כישלון מאחר שלא הושגה המטרה העיקרית שלה לחסום את דרך הנסיגה של הגרמנים והטורקים צפונה. בריחתו של זנדארס צפונה איפשרה לו לארגן קו הגנה שני בצמח. מפקד הבריגדה קלי הואשם בניהול לקוי של המערכה והודח מתפקידו.
כ-1250 שבויים נפלו בידי הבריטים.
לקריאה נוספת

פילדמרשל ארצ'יבלד פרסיוול ויוול, מסעי המלחמה בארץ ישראל, הוצאת אריאל, 2007. עמודים 180–183
עירוניות טקטית

ב-2012 סגרה עיריית מונטריאול את הרחוב לתנועת כלי רכב והפכה אותו למדרחוב
עירוניות טקטית הוא מונח בתכנון ערים ואזורים השייך לענף של עיצוב עירוני וגם נלמד, נחקר ומתבצע בתחום של: "עירוניות חדשה - New Urbanism" הבא לתאר את "שיתוף הציבור" בתהליך העיצוב העירוני ותכנון העיר עבור הצרכים של הולכי הרגל. לפי הטרמינולוגיה של מונח זה ישנם שינויים זמניים בסביבה הבנויה בעלות נמוכה, בדרך כלל בערים, שנועדו לשפר את השכונות המקומיות ואת מקומות ההתכנסות בעיר. עירוניות טקטית מכונה בדרך כלל גם בכינויים שונים כגון: "עירוניות גרילה (guerilla urbanism)", "עירוניות קופצת (pop-up urbanism)", או "תיקון העיר (city repair)".
טרמינולוגיה

מונח זה היה פופולרי כמה שנים לאחר שנת 2010 כדי להתייחס למגוון של טכניקות קיימות על פיה תוכנית "שיתוף הרחוב" מגדירה "עירוניות טקטית" כגישה לשינוי עירוני הכוללת את חמשת המאפיינים הבאים:
גישה מכוונת, שלבית, ליצירת שינוי.
הצעת פתרונות מקומיים לאתגרי תכנון מקומיים,
מחויבות לטווח קצר וציפיות מציאותיות,
סיכונים נמוכים עם שכר גבוה,
פיתוח רווח כלכלי-חברתי בין אזרחים ובניית יכולת ארגונית בין מוסדות ציבוריים-פרטיים, עמותות ומרכיביהם.
מונח זה פורסם לראשונה בזמן התרגום לאנגלית משנת 1984 של הספר "תרגול חיי היומיום" על ידי המדען הצרפתי מישל דה-סרטו אשר השתמש במונח זה. מונח זה התייחס גם לאירועים שהתרחשו בפריז בשנת 1968 במהלך הפגנות הסטודנטים. העירוניות הטקטית שתיאר דה-סרטו בספרו התנגדה אל המונח: "עירוניות אסטרטגית" שהוטבע על ידי מתכנן הערים והאזורים האמריקאי מייק ליודן המתאר את תהליך העיצוב ותכנון העיר בידי אנשי מקצוע ולא על ידי אזרחים מן השורה.
סוגי עירוניות טקטית

פרויקטים של עירוניות טקטית משתנים משמעותית בהיקף, בגודל, בתקציב ובתמיכה ממקום למקום. הפרויקטים מתחילים לרוב כהתערבות קהילתית ומתפשטים לערים אחרות, ולעיתים אף מאומצים על ידי העיריות כשיטות עבודה מומלצות. להלן סוגי השינויים הנפוצים ביותר:
סוגי עירוניות טקטית > חסימה

שינויים זמניים של רחובות מסחר על ידי הצבת עגלות מזון, שולחנות על המדרכות, שבילי אופניים זמניים והצרת רחובות.
סוגי עירוניות טקטית > הפצצת כיסאות

שימוש בחומרים קיימים לבניית מקומות ישיבה ציבוריים. מקומות אלה ממוקמים באזורים שקטים או חסרי מקומות ישיבה נוחים.
סוגי עירוניות טקטית > הסרת גדרות

הורדת גדרות במטרה לצמצם את המחסומים בין השכנים, לייפות את השכונות ולעודד את תחושת הקהילתיות.
סוגי עירוניות טקטית > צמצום מדרכות

ביטול מדרכות לא נחוצות כדי להפוך את השבילים והחניה לשטחים ירוקים שיקלטו את מי הגשמים וייפו את השכונות.
סוגי עירוניות טקטית > משאיות אוכל

מיקום עגלות ומשאיות אוכל בשטחים שאינם מנוצלים מושכות קהל וכן מציעות הזדמנויות עסקיות קטנות ליזמים.
סוגי עירוניות טקטית > גינון גרילה

גינון בקרקע שאין לגנן זכות חוקית לנצל, דוגמת אתרים נטושים, חלקות שאינן מטופחות או ברכוש פרטי.
סוגי עירוניות טקטית > רחוב פתוח

רחובות בערים שונות דוגמת ניו יורק מספקים באופן זמני מרחבים בטוחים להליכה, רכיבה על אופניים, החלקה ופעילות חברתית; מקדמים פיתוח כלכלי מקומי ומעלים את המודעות להשפעת המכוניות על המרחב הציבורי.
סוגי עירוניות טקטית > הפיכת מדרכה לכיכר

בשינוי שפופולרי בניו יורק, מדרכות מומרות לכיכרות עירוניות. סגירת כיכר הטיימס (טיימס סקוור) לתנועת כלי רכב והפיכתה בעלות נמוכה לרחבת הולכי רגל היא דוגמה לרחבת מדרכה. דוגמה נוספת היא סגירה זמנית של השאנז אליזה בפריז לתנועת כלי רכב פעם בחודש.
סוגי עירוניות טקטית > פופ-אפ קפה

פטיו או טרסה זמניים שנבנו כדי לספק מקומות ישיבה לבתי קפה סמוכים או לעוברים ושבים. הדבר נפוץ בעיקר בערים שבהן המדרכות צרות ושאם לא כן אין בהן מקום לאזורי ישיבה או אכילה בחוץ.
סוגי עירוניות טקטית > פופ-אפ פארק

פארק פופ-אפ הוא סגירה זמנית או קבועה של מקומות שאינם בשימוש לאזורי התכנסות עירוניים.
סוגי עירוניות טקטית > פופ-אפ מסחר

חנויות קמעונאות זמנית המוקמת בחנות או נכס פנויים.
סוגי עירוניות טקטית > נתיבי אופניים מוגנים

הצבת עציצים או מחסומים פיזיים אחרים כדי לגרום לנתיבי אופניים צבועים להיות בטוחים יותר. לעיתים אין מסלול אופניים מוגדר מראש, וההגנה הפיזית היא הסימן היחיד לנתיב.
ראו גם

עירוניות חדשה
פלייסמייקינג
פרויקט המקומות הציבוריים
הערות שוליים

↑  Placemaking | Better Block | Dallas, The Better Block (באנגלית)
↑  De-Fence Project, web.archive.org, ‏2016-01-23
↑  Why Depave | Depave, depave.org
↑  Erin Durkin, Bloomberg predicts Times Square pedestrian plaza will stay under de Blasio, nydailynews.com
↑  "Paris to close Champs Elysees to cars one Sunday a month". Reuters (באנגלית). 2016-01-06. נבדק ב-2022-02-13.
רחוב בפריז
הצבת מקומות ישיבה, ברצלונה
רחוב פתוח בניו יורק
נתיב אופניים מוגן בברלין
בית הכנסת העתיק של קנטרברי

| --- | --- |

 מידע כללי
 סוג:  בית כנסת 
 מיקום:  קנטרברי 
 מדינה:  הממלכה המאוחדת 
 הקמה ובנייה
 תקופת הבנייה:  ?–1848
 תאריך פתיחה רשמי:  1848 
 סגנון אדריכלי:  אדריכלות מצרים המודרנית 
 קואורדינטות:  51°16′55″N 1°04′51″E﻿ / ﻿51.281892°N 1.080713°E﻿ / 51.281892; 1.080713
 he
 
בית הכנסת העתיק של קנטרברי הוא בית כנסת בעיר קנטרברי, הבנוי בסגנון התחייה המצרית והוא אחד משניים כאלה בעולם שעדיין ניצבים על תילם. כיום בית הכנסת משמש כחדר מוזיקה בבית הספר "קינג'ס סקול".
היסטוריה > קהילה

התיעוד המוקדם ביותר של קהילה יהודית בקנטרברי הוא משנת 1160. ידוע שהקהילה הייתה משגשגת וסחרה בתירס (תבואה) ובצמר וכן עסקה בבנקאות. למרות פוגרומים ב־1261 וב־1264, הקהילה פרחה עד צו גירוש יהודי אנגליה, שניתן על ידי אדוארד הראשון בשנת 1290. נוכחותו מונצחת בשם הרחוב, דרך היהודים.
ידוע כי קהילה יהודית מודרנית הייתה קיימת בקנטרברי עד שנת 1720. הבניין הנוכחי תוכנן על ידי אדריכל יליד קנטרברי, נוצרי בשם חזקיה מרשל, ונבנה בשנים 1846–1848 כדי להחליף בניין שנהרס בשנת 1763 כדי לפנות מקום למסילת הברזל החדשה, שנבנתה על ידי חברת הרכבות הדרום מזרחית. אבן הפינה הונחה על ידי סר משה מונטיפיורי בספטמבר 1847. זוג עמודים עם כותרות לוטוס מאגפים את פתח הבניין הפשוט, בגובה 40 'על 27' על 30'. הבניין עשוי צמנט פורטלנד, המעניק מראה גרניט. יש בימה מרכזית, שעמודיה מתהדרים בכותרות עלים של לוטוס, ועזרת נשים הנתמכת באובליסקים בסגנון מצרי. המקווה תואר כ"מקדש מיניאטורי עם לבנים המונח בגן שמאחורי בית הכנסת". זהו מקווה התחייה המצרי היחיד שידוע שהיה קיים.  כמו כן האתר היה הוספיס של מסדר אבירי היכל שלמה בתקופת ימי הביניים.
בתחילת המאה ה-20, הקהילה הידלדלה וזה אילץ את בית הכנסת להיסגר.
היסטוריה > בית הספר קינג'ס

בשנת 1982, בית הספר רכש את בית הכנסת העתיק, והוא משמש כיום כאולם רסיטל למוזיקה בבית הספר. אף על פי כן, חברי הקהילה היהודית הקטנה מתכנסים באופן קבוע בבית הכנסת העתיק למפגשי שבת קצרים ובלתי פורמליים בליל שבת.
מאז שרכש את בית הכנסת העתיק, בית הספר איפשר בנדיבות לקהילה היהודית המקומית הקטנה להשתמש מדי פעם במקום. בשנים האחרונות נערכים בו אירועים כמו סדר פסח, חגיגות סוכות, פורים ופעילויות חברתיות אחרות, כמו גם חתונה יהודית.
אף על פי שכמה בתי כנסת וכנסיות נבנו בסגנון התחייה המצרי בתחילת המאה התשע עשרה, ידוע שרק מעטים שרדו, הם כוללים את בית הכנסת בהובארט טסמניה את הכנסייה הפרסביטריאנית שבמרכז העיר, נאשוויל, טנסי והכנסייה הפרסביטריאנית הראשונה (סאג הארבור), ניו יורק.
הערות שוליים

1 2  H. A. Meek, The Synagogue, Phaidon, 1995, p. 184
↑  Diana Muir Appelbaum, "Jewish Identity and Egyptian Revival Architecture", Journal of Jewish Identities, 2012 (5(2) p. 7.
↑  Rachel Wischnitzer, "Thomas U. Walter's Crown Street Synagogue, 1848–49", The Journal of the Society of Architectural Historians, Vol. 13, No. 4 (December 1954), pp. 29–31
↑  Krinsky, Carol Herselle, Synagogues of Europe: Architecture, History, Meaning, pp. 140–142
האנה-ברברה

| --- | --- |


ויליאם האנה (מימין) וג'וזף ברברה, 1965
 נתונים כלליים
 מייסדים:  ויליאם האנה, ג'וזף ברברה, ג'ורג' סידני 
 תקופת הפעילות:  1956–2001 (כ־45 שנים) 
 חברת אם:  וורנר מדיה 
 חברות בנות:  Hanna-Barbera Records 
 מיקום המטה:  לוס אנג'לס 
 ענפי תעשייה:  תעשיית הסרטים, טלוויזיה 
 מוצרים עיקריים:  סדרת טלוויזיה, סרט באורך מלא, animated television special, סרטון פרסומת, סרט קצר 
 
הסמליל הראשון, בשימוש בשנים 1957–1960
חברת האנה-ברברה (באנגלית: Hanna-Barbera Productions, Inc) הייתה חברת הפקות של סרטים מצוירים וסדרות מצוירות, שהפקותיה היו דומיננטיות בעיקר בטלוויזיה האמריקאית, במשך כשלושה עשורים במחצית השנייה המאה ה-20.
היסטוריה

החברה נוסדה בשנת 1944 על ידי במאי האנימציה של MGM - ויליאם האנה וג'וזף ברברה ובמאי הסרטים ה"חיים" ג'ורג' סידני בשם "H-B Enterprises" כדי להפיק סרטי אנימציה תחת חסות ובהמשך פרסומות אנימציה לטלוויזיה.
לאחר שאולפני MGM סגרו את אולפני האנימציה שלהם בשנת 1957 חברת "H-B Enterprises" הפכה לעבודה העיקרית של האנה וברברה, ושם החברה שונה לשם "Hanna-Barbera Productions" (האנה-ברברה הפקות) בשנת 1960. במשך שלושת העשורים הבאים, האנה-ברברה הפיקו סדרות מצוירות רבות אשר זכו להצלחה רבה יחסית - ביניהם "האקלברי האונד", "משפחת קדמוני", "חתול בצמרת", "יוגי דב", "משפחת סילוני", "ג'וני קווסט", "מרוצים מטורפים", "סקובי דו", "הציפורים המתגלשות" (אנ') ו"הדרדסים" - רבות מהסדרות הפכו במשך השנים לאיקונים של תרבות הפופ המערבית.
באמצע שנות השמונים רווחי החברה ירדו באופן משמעותי, לאחר שמשבצת השידורים הקבועה בה שודרו הסדרות המצוירות של החברה, ביום שבת בבוקר, הועברה לשעות אחר הצהריים בימי חול.
בשנת 1991 החברה נקנתה על ידי חברת Turner Broadcasting. בעקבות הרכישה ביל האנה וג'ו ברברה יצאו באופן חלקי לפנסיה. במשך סוף שנות התשעים, חברת טרנר קבעה כי האולפנים יפיקו בעיקר תוכן אשר יהיה מכוון לשידור בלעדי בערוץ Cartoon Network, אשר התבסס עד כה על שידורים חוזרים של הסדרות המצוירות של חברת האנה ברברה. בשנת 1996 חברת טרנר נרכשה על ידי חברת טיים וורנר. בשנת 2001, בנוסף למותו של ביל האנה, אולפני האנה ברברה אוחדו עם אולפני האנימציה של טיים וורנר, ו-"Cartoon Network Studios" (אשר היו עד כה חטיבת בת של אולפני האנה ברברה) הפכו לאולפנים היחידים אשר מייצרים סדרות מצוירות לצפייה בלעדית בערוץ Cartoon Network.
בסוף 1943 הבמאי ג'וזף ברברה ובמאי האנימציה ויליאם האנה רכשו את זכויות של חברת H-B Enterprises, שנסגרה בשנת 1957 על ידי אולפני MGM, עקב קשיים כלכלים שגרמו לסגירת החברה. בתחילה, שמה היה "האנה ברברה"). בהמשך, שמה שונה ל-"האנה ברברה הפקות" וזה היה שם החברה משנת 1956 ועד לסגירתה של החברה בשנת 1994.
במחצית השנייה של שנות השמונים הרווחים של החברה צנחו באופן משמועותי לאחר שהוחלט שהסדרות של האנה-ברברה, אשר שודרו לפני כן בימי שני ושבת בשעות הבוקר, ישודרו במקום זאת בשעות הצהריים ואחרי הצהריים בימי ראשון ורביעי. להחלטה זו הייתה השפעה עצומה על הצניחה החדה בפופולריות של הסדרות המצוירות של החברה.
בעקבות רכישת החברה על ידי תאגיד Turner Broadcasting, ביל האנה וג'ו ברברה החליטו לצאת לגמלאות, בעיקר בעקבות ההחמרה במצבו הבריאותי של ברברה.
בשנים 1991–1994 החברה נקלעה לקשיים כלכלים וחילוקי דעות קשות עם חברת טרנר אשר הביאו לבסוף לסגירת החברה בשנת 1994.
מורכבות שאינה ניתנת לפישוט

מורכבות שאינה ניתנת לפישוט (באנגלית: Irreducible complexity) היא טיעון אנטי אבולוציוני, לפיו מערכות ביולוגיות שיש להן מספר חלקים המקיימים אינטראקציה ביניהם, לא יתפקדו אם אחד מהחלקים יוסר, ולכן כביכול מערכות אלה לא יכלו להתפתח באמצעות ברירה טבעית על ידי שינויים קטנים עוקבים ממערכות קודמות מורכבות פחות. הטיעון הבסיסי שימש עוד מראשית פיתוח תאוריית האבולוציה על ידי דרווין עצמו כדרך אפשרית להפרכת התאוריה שלו. כיום תומכים של בריאתנות ותכנון תבוני טוענים לקיום מורכבות כזו במערכות ביולוגיות שונות. לאחר "הוכחת" הטיעון, דבר שלכאורה מוכיח שהאבולוציה אינה נכונה, פונים מכחישי אבולוציה לטענה כי ההסבר החלופי היחיד הוא קיומו של מעצב תבוני של יצורים ומערכות טבעיות. הטיעון נפוץ בקרב תנועת התכנון התבוני ומופץ בגרסאות שונות, עם זאת טענות למורכבות שאינה ניתנת לתכנון נדחו על ידי הקהילה המדעית, הרואה בתכנון תבוני פסבדו מדע.
רקע

דרוין כתב: "אם ניתן יהיה להוכיח שאין אפשרות שאיבר מורכב קיים כלשהו יכול היה להיווצר דרך השתנויות קטנות, רבות ורצופות, כי אז התיאוריה שלי תתמוטט לחלוטין". הסיבה היא ששינויים עקב מוטציות מקריות הם כמעט תמיד קטנים למדי, וכדי שברירה טבעית תגרום להעדפה של קוד גנטי מסוים, יש צורך ששינוי זה יתרום להשרדות או לרבייה של הפרט בעל המוטציה במידה מספקת.
דרווין הקדיש פרק בספרו לתיאור "קשיים בתאוריה של תורשה תוך שינויים מדור לדור" ופתר קשיים אלה. הקשיים החמורים ביותר של התאוריה הם מה שדרווין כינה "איברים מסובכים ומושלמים ללא דופי". הוא ציין לדוגמה את המורכבות הגבוהה של העין וציין כי "ההנחה שהעין על כל מנגנוניה המורכבים... יכלה להיווצר על ידי ברירה טבעית, נראית על פניה, אני מודה, אבסורדית במידה רבה מאד." משפט זה מצוטט לעיתים קרובות על ידי מתנגדיו בלי לציין את ההמשך והוא התיאור של התפתחות מנגוני העין בצורה הדרגתית מתוך מבנים פשוטים יותר.
הביטוי "מורכבות שאינה ניתנת לרדוקציה" נטבע על ידי מייקל בהה בשנת 1996. את הרעיון ניסו בריאתנים להמחיש לגבי מערכות שונות כמו עצי סקוויה, כנפיים, עיניים, שוטון, קרישת דם ועוד, אבל ביולוגים אבולוצונים סיפקו מנגנונים וראיות להתפתחות הדרגתית של כל המבנים האלה.